ถ้าคุณกำลังคิดอยู่ว่าจะย้าย โอกาสที่จะได้ย้ายไปอยู่ต่างประเทศ รับมือกับความรู้สึกสับสนต่อวัฒนธรรมที่ไม่คุ้นเคย
ถ้าคุณไม่ได้มีความจำเป็นต้องไป เช่น การย้ายที่ตั้งธุรกิจใหม่ คุณก็ต้องตัดสินใจด้วยตัวเองว่าคุณคิดว่าประเทศไหนที่เหมาะกับชีวิตของคุณมากที่สุด จะเป็นเมืองกุหลาบแสนสวยอย่างเมืองตูลูสทางตะวันตกเฉียงใต้ของฝรั่งเศส กรุงเบอร์ลินที่ประเทศเยอรมนี หรือจะไปประเทศนอร์ดิกที่สวยงามอย่างไอซ์แลนด์ ไปเม็กซิโก ไปเวเนซูเอลา ไปสเปน ไปรัสเซีย ไปจีน หรืออาจจะไปอยู่เกาะอย่างฮาวายหรือเกาะตาฮีตีดีล่ะ  จินตนาภาพภาพตัวเองไปอยู่ในประเทศใหม่ ดูคลิปออนไลน์เพื่อให้พอเข้าใจว่าความเป็นอยู่ที่นั่นมันเป็นอย่างไรในทุกช่วงฤดูกาลของทั้งปี พิจารณาเรื่องอากาศ ระดับประชากร ความสะดวกในการเข้าถึงอาหาร ระบบขนส่ง และการแพทย์ เขียนรายการว่าไปอยู่ที่โน่นคุณจะทำอะไรได้บ้างทั้งในเรื่องของงานและกิจกรรมอื่นๆ หาข้อมูลออนไลน์เพื่ออ่านเรื่องราวเกี่ยวกับคนที่ย้ายไปอยู่ที่โน่นแล้ว คนที่ไปทำงานที่นั่นอาจเป็นแหล่งข้อมูลที่ดีที่สุดก็ได้ การอ่านประสบการณ์ของพวกเขาจะช่วยให้คุณมองได้รอบด้านมากขึ้นว่าประเทศนี้เป็นตัวเลือกที่สมเหตุสมผลหรือไม่ หรือว่ามีบางสิ่งที่คนส่วนใหญ่ประสบปัญหาเหมือนกันหรือเปล่า เชื่อในสิ่งที่พวกเขาบอกเพราะว่าพวกเขาเจอมากับตัว แต่ก็ให้นึกไว้ด้วยว่าประสบการณ์ของแต่ละคนต่างกันโดยสิ้นเชิงขึ้นอยู่กับเหตุผลในการย้าย ระดับรายได้ ประสบการณ์ทำงาน พื้นที่ในประเทศที่พวกเขาอาศัยอยู่ เป็นต้น ถามคำถามเหล่านี้ในกระทู้หากเว็บไซต์อนุญาต คุณสามารถทำงานในประเทศใหม่ได้ไหม ประเทศนั้นมีความต้องการแรงงานในอาชีพที่คุณทำอยู่หรือเปล่า มีอุปสรรคอะไรที่คุณต้องก้าวข้ามเพื่อให้ได้งานบ้าง เป็นไปได้ไหมที่คุณจะได้งานก่อนที่คุณจะย้ายเพื่อให้แน่ใจได้ว่าคุณจะมีรายได้แน่นอน เพราะมีไม่กี่คนที่มีเงินใช้จ่ายในประเทศใหม่โดยไม่ต้องทำงาน ยกเว้นว่าจะรวยมากจนสามารถใช้ชีวิตอยู่ในประเทศใหม่ได้ตามระยะเวลาที่วางแผนไว้แม้จะไม่ทำงานก็ตาม นอกจากนี้ให้หาข้อมูลเกี่ยวกับประกันสังคมและการสอบที่คุณจะต้องสอบให้ผ่านเพื่อให้มีคุณสมบัติเข้าทำงาน ซึ่งคุณต้องนึกไว้ด้วยว่าคุณอาจจะใช้เวลาหลายเดือนหรือหลายปีกว่าจะมีคุณสมบัติครบ หรืออาจจะไม่ได้เลยก็ได้ หนังสือท่องเที่ยวเป็นแหล่งข้อมูลที่ดีก็จริง แต่ก็อย่าเชื่อสนิทใจ ลองเลี่ยงแหล่งท่องเที่ยวแล้วไปใน "เส้นทางที่ไม่ค่อยมีใครไป" ที่คุณจะได้คุยกับคนท้องถิ่นอย่างเป็นส่วนตัว แต่ก็ขอเตือนไว้ด้วยว่า ถ้าคุณอยากย้ายไปอยู่ต่างประเทศเพราะว่าคุณเคยไปเที่ยวประเทศนั้นมาก่อน ให้รู้ไว้ด้วยว่าการไปเที่ยวที่ไหนสักที่กับการย้ายไปอยู่ที่นั่นมันเป็นประสบการณ์คนละแบบกันเลย เวลาไปเที่ยวคุณไม่ต้องเจอเรื่องน่าเบื่อๆ ในชีวิตประจำวัน ไม่ต้องติดต่อกับระบบราชการและกิจวัตรประจำวันที่คนท้องถิ่นต้องทำและโดยทั่วไปคือคุณไม่มีอะไรในโลกนี้ให้ต้องห่วงเลย แต่พอคุณไปอยู่ที่นั่นความจริงของชีวิตในประเทศนั้นอาจจะต่างไปจากประสบการณ์ของนักท่องเที่ยวที่ได้รับการเอาอกเอาใจอย่างสิ้นเชิง เพราะฉะนั้นอย่าตัดสินใจบนพื้นฐานที่ว่าคุณเคยไปที่นั่นมาแล้วเพียงอย่างเดียว! ซึ่งรวมถึงขนบธรรมเนียมท้องถิ่น (สำคัญมาก) ภาษา (สำคัญยิ่งกว่า) และพื้นที่ที่รวมกันเป็นจังหวัดและภูมิภาค นอกจากนี้คุณยังต้องคิดดูให้ดีด้วยว่าคุณสามารถอยู่ภายใต้กฎหมาย ขนบธรรมเนียม และกิจวัตรที่ต่างออกไปได้หรือเปล่าเพราะว่ามันมีผลต่อการใช้ชีวิตประจำวันของคุณ เช่น กฎระเบียบว่าคุณทำอะไรได้ไม่ได้ในประเทศที่เข้มงวดอย่างสิงคโปร์ (ที่รวมไปถึงการห้ามเคี้ยวหมากฝรั่งในที่สาธารณะหากไม่อยากถูกไล่ออกนอกประเทศ) อาจทำให้คนไทยที่รักอิสระอย่างเราๆ รู้สึกเก็บกดได้ คุณสามารถย้ายไปอยู่ประเทศที่คุณอยากไปอยู่ได้จริงหรือเปล่า เพราะบางประเทศมีข้อกำหนดที่เคร่งครัดสำหรับผู้อพยพโดยดูจากรายได้ อายุ ทักษะ การฝึกอบรม หรือเครือข่ายครอบครัว คุณอาจจะพบตัวเองไม่มีโอกาสย้ายไปอยู่ประเทศที่หวังไว้เพราะว่าคุณไม่รวย ไม่มีทักษะ อายุมากเกินไป หรือไม่มีได้มีครอบครัวอยู่ที่นั่นอยู่แล้ว อ่านกฎระเบียบของประเทศนั้นๆ ในเว็บไซต์ที่เกี่ยวข้องกับการขออพยพ โทรศัพท์ไปที่กรมการตรวจคนเข้าเมืองที่เกี่ยวข้องและถามข้อมูลที่เฉพาะเจาะจงเกี่ยวกับตัวคุณเอง เพราะเอกสารมากแค่ไหนก็ไม่ชัดเจนเท่ากับการที่คุณเล่าสถานการณ์ส่วนตัวของคุณให้คนที่สามารถแนะนำได้อย่างเจาะลึกฟังได้ โทรศัพท์ไปหาสถานทูตของประเทศนั้นเป็นที่แรก เพราะพวกเขามักจะมีรายละเอียดข้อมูลสำหรับผู้ที่ต้องการย้ายถิ่นฐานมากมาย     {"smallUrl":"https:\/\/www.wikihow.com\/images_en\/thumb\/a\/aa\/161405-21b01.jpg\/v4-460px-161405-21b01.jpg","bigUrl":"https:\/\/www.wikihow.com\/images_en\/thumb\/a\/aa\/161405-21b01.jpg\/v4-760px-161405-21b01.jpg","smallWidth":460,"smallHeight":345,"bigWidth":760,"bigHeight":570,"licensing":"<div class=\"mw-parser-output\"><\/div>"} ประเทศที่คุณวางแผนจะย้ายไปอยู่พูดภาษาอังกฤษหรือเปล่า แล้วคุณพูดภาษาอังกฤษได้ไหม แล้วถ้าไม่ใช่คุณพูดภาษาของประเทศนั้นได้หรือเปล่า ประเมินความสามารถในการเรียนรู้ภาษาใหม่ของตัวเองอย่างตรงไปตรงมา เพราะบางคนก็เรียนรู้ภาษาใหม่ได้ยากกว่าคนอื่นแม้ว่าจะเข้าไปอยู่ในสภาพแวดล้อมของภาษานั้นแล้วก็ตาม ในช่วงเวลาที่คุณไม่รู้ภาษานั้น คุณจะพบว่าตัวเองถูกตัดขาดจากสิ่งที่เกิดขึ้นรอบตัวมากมาย และถ้าคุณเองก็ขาดความมั่นใจในตัวเองอยู่แล้ว มันก็จะยิ่งกลายเป็นประสบการณ์ที่ว้าเหว่สุดๆ  คุณอาจจะเรียนภาษาให้ถึงระดับคล่องแคล่วก่อนค่อยออกจากประเทศเดิม จองคลาสเรียนภาษาจากสถานการณ์จริงทันทีที่คุณไปถึง หาติวเตอร์ที่ใจเย็นและเข้าใจทั้งภาษาของคุณและภาษาที่เขาจะสอนคุณ คุณต้องแน่ใจว่าคนๆ นี้สามารถหาเวลาไปในที่ต่างๆ กับคุณได้เพื่อช่วยให้คุณได้เรียนภาษาในบริบทเฉพาะ เช่น ไปชอปปิ้ง คุยกับเจ้าของบ้าน ธุรกรรมธนาคาร ซื้อรถ ลงทะเบียนเข้าเรียนในโรงเรียน/มหาวิทยาลัย และอื่นๆ เริ่มตั้งแต่แรกเลยคือคิดให้หนักว่าคุณอยากจะพาลูกออกจากกิจวัตรและเพื่อนๆ ของเขาตอนนี้หรือเปล่า เพราะมันอาจเป็นการเปลี่ยนแปลงที่ยากเกินรับไหวสำหรับพวกเขา แล้วระบบการศึกษาในประเทศใหม่ดีพอๆ กันหรือดีกว่าของประเทศที่คุณอยู่ตอนนี้ไหม หรือว่ามันเชื่อถือได้น้อยกว่า ตัวเลือกโรงเรียนดีๆ สำหรับเด็กต่างชาติคืออะไรถ้าหากโรงเรียนท้องถิ่นไม่ดีพอ หาข้อมูลเรื่องเหล่านี้ให้ดีล่วงหน้าเพราะว่ามันสำคัญมากจริงๆ!   อย่าลืมว่าลูกๆ จะต้องเรียนภาษาใหม่หรือภาษาถิ่นของภาษานั้นๆ (เช่น ในประเทศที่พูดภาษาอังกฤษเป็นภาษาแม่ ถึงลูกจะพอรู้ภาษาอังกฤษบ้าง แต่เขาก็ต้องทำความคุ้นเคยกับสำเนียงหรือความต่างของภาษาอังกฤษแบบออสเตรเลียหรืออเมริกัน) ซึ่งแม้ว่าพ่อแม่หลายคนจะมองว่ามันเป็นสิ่งที่ดีเพราะว่าลูกจะได้มีโอกาสพัฒนาหลายๆ ภาษา แต่ถ้าลูกมีปัญหาเรื่องการเรียนไม่ว่าจะเรื่องอะไรก็แล้วแต่ มันก็อาจจะทำให้ลูกตามเพื่อนไม่ทันได้จริงๆ เรื่องนี้จะสำคัญมากเป็นพิเศษหากภาษาของประเทศนั้นๆ ไม่ได้ใช้ระบบตัวอักษรโรมันเหมือนภาษาอังกฤษ ถ้ามีความเป็นไปได้ว่าจะต้องย้ายโดยเฉพาะถ้ามีการบอกล่วงหน้าไม่นานนัก คุณจะต้องเตรียมตัวเผื่อมีเหตุการณ์ไม่คาดฝันเกิดขึ้นด้วย หากคุณเตรียมทุกสิ่งทุกอย่างที่คุณสามารถเตรียมได้ไว้ล่วงหน้าแล้ว เมื่อถึงเวลาจริงๆ คุณจะมีเรื่องให้ต้องเตรียมน้อยลงมาก ปัญหาเรื่องวีซ่าก็อาจทำให้การเดินทางของคุณล่าช้าได้  หนังสือเดินทางของคุณต้องมีเวลาเหลือมากพอ ถ้าคุณต้องไปทำหนังสือเดินทางใหม่ นั่นจะเป็นสิ่งแรกที่คุณต้องทำ เพราะมันอาจใช้เวลาหลายสัปดาห์กว่าจะทำเรื่องและรับหนังสือเดินทางเล่มใหม่ ก่อนจะทำอย่างอื่น ให้วางแผนสิ่งที่ต้องทำที่คุณสามารถขีดฆ่าได้เมื่อทำเสร็จแล้ว แผนนี้จะต้องละเอียดครบถ้วนและควรมีกำหนดเวลาได้ด้วย  สิ่งที่คุณต้องพิจารณาได้แก่   พูดคุยเรื่องการบรรจุหีบห่อและการจัดส่งข้าวของ พูดคุยกับบริษัทอย่างน้อย 3 บริษัทและขอใบเสนอราคาในการขนย้าย ดูว่าแต่ละบริษัทมีอะไรเตรียมไว้ให้บ้าง เช่น บรรจุหีบห่อแบบพิเศษ  จัดการห้องใต้ดินที่ไว้เก็บไวน์ (นี่อาจเป็นปัญหาได้) จัดการเรื่องสัตว์เลี้ยง รับประกันเรื่องระยะเวลา การเก็บข้าวของไปไว้ที่อีกปลายทาง และอื่นๆ นอกจากนี้ให้ถามความเป็นไปได้ในเรื่องการเก็บของของคุณไว้ในประเทศที่คุณอยู่ในปัจจุบัน เพราะถ้ามันเป็นการย้ายไปอยู่แค่ช่วงสั้นๆ และคุณก็ตั้งใจจะกลับมาอยู่แล้ว การเก็บของไว้ที่นี่บ้างหรือเก็บของไว้ที่นี่เป็นส่วนใหญ่ก็อาจจะเป็นความคิดที่ดีกว่า ตัดสินใจว่าจะทำอย่างไรกับบ้านที่อยู่หากคุณเป็นเจ้าของบ้าน คุณจะขายหรือจะให้เช่า ถ้าจะขาย ให้พูดคุยกับนายหน้าอสังหาริมทรัพย์และบอกเขาว่าแผนการของคุณเป็นอย่างไร ถามตัวเองว่าคุณมีเวลารอให้ได้ราคาที่ดีที่สุดไหม หรือว่าคุณต้องรีบขายเพื่อให้ได้เงินมา ระมัดระวังเวลาสื่อสารเรื่องนี้กับนายหน้า เพราะอย่างไรคุณก็ยังอยากได้ราคาที่ดีที่สุดอยู่ดีแม้ว่าคุณจะรีบร้อนก็ตาม ถ้าคุณจะให้เช่า ให้สัมภาษณ์นายหน้าที่รับผิดชอบในเรื่องของการให้เช่าอสังหาริมทรัพย์และคุณต้องพอใจกับการบริการของเขา 100% ขอใบรับรองและถ้าเป็นไปได้ให้เลือกนายหน้าที่เคยให้เช่าอสังหาริมทรัพย์แก่เจ้าของที่อยู่ต่างประเทศ เพราะเจ้าของบ้านที่อยู่ต่างประเทศจะเข้ามาจัดการธุระต่างๆ ด้วยตัวเองได้ยาก และอาจมีเรื่องไม่ดีเกิดขึ้นมากมายในระหว่างที่คุณไม่อยู่หากนายหน้าไม่สามารถปฏิบัติหน้าที่พื้นฐานในการเข้าไปตรวจสอบอสังหาริมทรัพย์เป็นประจำและคัดเลือกผู้เช่าที่ดีให้คุณได้  จัดการเรื่องหนี้บ้าน สัญญาเช่า และเงินกู้ คุณจะต้องคุยกับธนาคารหรือผู้ให้ยืมเงินคนอื่นเรื่องการจัดการภาระทางการเงินให้มีประสิทธิภาพที่สุด พูดคุยกับโรงเรียนของลูกๆ ในเรื่องการของเปลี่ยนแปลงที่กำลังจะมาถึง คุณจะต้องมีหลักฐานระดับการศึกษาในปัจจุบันของลูก และหากจำเป็นก็ต้องมีใบรับรองความเต็มใจที่จะให้โรงเรียนในประเทศที่คุณกำลังจะย้ายไปส่งอีเมลหรือโทรศัพท์หาคุณได้ ปรึกษาครูแนะแนวเกี่ยวกับเรื่องการเปลี่ยนแปลงที่จะเกิดขึ้นกับลูกในเรื่องที่คุณคิดว่ามีประโยชน์ การฉีดวัคซีนและการขอวีซ่า คุณจะต้องแน่ใจว่าคุณได้รับวัคซีนที่จำเป็นต่างๆ มาแล้วในช่วงเวลาที่ไม่นานเกินไปนักและได้รับเอกสารวีซ่าทั้งหมดแล้ว คัดแยกเอกสารเสริมที่จำเป็นต่อการย้ายถาวรหรือระยะยาว ถ้าคุณมีแผนที่จะสละสัญชาติเดิมของประเทศปัจจุบันและจะขอสิทธิพลเมืองในประเทศใหม่ เรื่องนี้อาจใช้เวลานาน เพราะฉะนั้นเริ่มวางแผนเรื่องนี้ตั้งแต่คุณเริ่มวางแผนใหม่ๆ  วางแผนเวลาในการเก็บสัมภาระและตั้งใจทำตามกำหนดเวลาที่วางไว้ให้ได้ เพราะมันจะทำให้คุณมีเวลาเผื่อไว้หากมีอะไรผิดพลาด ซึ่งมันจะมีแน่ๆ!     {"smallUrl":"https:\/\/www.wikihow.com\/images_en\/thumb\/0\/0b\/161405-02b06.jpg\/v4-460px-161405-02b06.jpg","bigUrl":"https:\/\/www.wikihow.com\/images_en\/thumb\/0\/0b\/161405-02b06.jpg\/v4-760px-161405-02b06.jpg","smallWidth":460,"smallHeight":345,"bigWidth":760,"bigHeight":570,"licensing":"<div class=\"mw-parser-output\"><\/div>"} บางบริษัทและหน่วยงานรัฐที่ส่งเจ้าหน้าที่ไปต่างประเทศนั้นมักจะแจ้งให้คุณรู้ล่วงหน้าก่อนตั้งแต่ 2-3 เดือนไปจนถึง 2-3 วันว่าคุณได้รับเลือกให้ย้ายไปอยู่ต่างประเทศ ในกรณีนี้ให้ขอความช่วยเลือกให้มากที่สุดเท่าที่ทางหน่วยงานจะเต็มใจให้ได้ เพราะคุณต้องการความช่วยเหลือเหล่านั้น   ถ้าคุณมีเวลาเตรียมตัวเหลือเฟือ ให้เผื่อเวลาไว้อย่างน้อย 6 เดือน เพราะคุณจะต้องใช้เวลาทั้งหมดที่มีไปกับการอุดรอยรั่วต่างๆ ไม่ว่าจะเป็นการจัดการเรื่องอสังหาริมทรัพย์ รถ สัตว์เลี้ยง ประกัน การเก็บสัมภาระและการจัดส่ง ธนาคาร การย้ายโรงเรียน และอื่นๆ แต่ในบางกรณีคุณก็อาจจะไม่ได้มีเวลามากขนาดนี้ มันก็เป็นไปได้เหมือนกันว่าคุณอาจจะต้องย้ายแบบเร่งด่วน เพราะฉะนั้นหากกรณีนี้เป็นสิ่งที่เกิดขึ้นกับคุณ พยายามอย่าท้อใจ แต่ให้ใช้เวลาสร้างเครือข่ายความช่วยเหลือตั้งแต่บัดนี้ เพราะคุณจะต้องอาศัยคนช่วยเหลือในเรื่องนี้ให้มากที่สุดเท่าที่คุณจะหาได้ คุณจะอยู่ที่โรงแรมหรือเซอร์วิสอพาร์ตเมนต์ก่อนในช่วงที่คุณกำลังหาซื้อหรือเช่าบ้านหรือเปล่า  อย่าซื้อบ้านในอินเทอร์เน็ต เพราะคุณอาจจะได้อะไรแย่ๆ มาโดยที่คุณไม่ทันได้สังเกต คุณจะต้องไปที่ตรงนั้นเพื่อดูว่าสภาพละแวกบ้านเป็นอย่างไร ดูว่าพื้นไม้เป็นเชื้อราหรือเปล่า หรือดูว่าราคามันแพงเกินไปไหม! อีกหนึ่งวิธีแก้ปัญหาก็คือให้คุณหรือคนในครอบครัวสักคนไปดูสถานที่จริงก่อนเพื่อหาข้อมูลเกี่ยวกับอสังหาริมทรัพย์ ดูว่ามีบ้านไหนประกาศขายบ้างและที่ไหนที่ได้ราคาดี หรือคุณอาจจะรู้จักใครในประเทศใหม่ที่สามารถเป็นหูเป็นตาให้คุณได้ แต่ถึงคุณจะอยากซื้อบ้านหรือคอนโดในประเทศใหม่ คุณก็ควรเริ่มจากการเช่าก่อน เพราะการเช่าจะทำให้คุณย้ายออกได้เร็วหากคุณเลือกสถานที่ผิดหรือคุณแค่ไม่ชอบอยู่ในประเทศใหม่นี้ หลังจากนั้นอย่างน้อย 6 เดือนคุณจะรู้ใจตัวเองมากขึ้นว่าคุณอยากอยู่ต่อหรือเปล่า และยังมีความเข้าใจเกี่ยวกับอสังหาริมทรัพย์หรือพื้นที่ที่คุณอยากอยู่มากขึ้นด้วย ซึ่งหมายความว่าคุณจะกดดันน้อยลงและมีโอกาสที่จะตัดสินใจถูกมากขึ้น ต้องนึกไว้ว่าตอนที่คุณไปอยู่แรกๆ ของที่คุณขนมาจะยังมาไม่ถึง การพักที่โรงแรมหรือเซอร์วิสอพาร์ตเมนต์ไปก่อนจึงเป็นทางเลือกที่ดี จ้างทนายดีๆ มาเดินเรื่องการซื้ออสังหาริมทรัพย์ในอีกประเทศหนึ่ง คุณจะต้องมีใครสักคนที่อยู่ข้างคุณที่เข้าใจเรื่องภาษี ค่าธรรมเรียม สิทธิ์ยึดหน่วง คำเตือน และอื่นๆ ที่เป็นข้อบังคับในประเทศที่คุณกำลังจะย้ายไปอยู่ ทนายปัจจุบันของคุณอาจจะสามารถแนะนำทนายในประเทศใหม่ให้ได้ ปัจจุบันการโอนเงินระหว่างหลายๆ ประเทศเป็นเรื่องง่ายโดยไม่ต้องเสียค่าธรรมเนียมมากมายนัก ปรึกษาธนาคารในปัจจุบันของคุณเพื่อดูว่ามีวิธีไหนที่จะโอนเงินได้บ้าง บางธนาคารอาจจะถึงขั้นอนุญาตให้โอนเงินเข้าบัญชีในต่างประเทศได้ผ่านทางโทรศัพท์ เพราะฉะนั้นคุณต้องศึกษาให้หมดว่ามีตัวเลือกไหนบ้าง  ถ้าคุณไม่ได้วางแผนว่าจะไม่กลับมาประเทศเดิมอีกแล้ว คุณควรเปิดบัญชีธนาคารไว้อย่างน้อย 1 บัญชีในประเทศที่คุณกำลังอาศัยอยู่ เพราะยิ่งคุณเปิดบัญชีไว้นานเท่าไหร่ สถานะทางสินเชื่อของคุณก็จะยิ่งดูดีมากขึ้นเท่านั้น แล้วพอคุณย้ายกลับมาคุณก็จะเริ่มจากจุดเดิมได้ง่ายขึ้นกว่าการเริ่มเปิดบัญชีใหม่ โดยคุณสามารถตรวจสอบความเคลื่อนไหวของบัญชีในประเทศที่คุณจากมาได้ง่ายขึ้นผ่านทางธนาคารอินเทอร์เน็ต (Internet Banking)  ในบางประเทศการเข้าถึงเงินอาจจะยากกว่าประเทศอื่นๆ เพราะฉะนั้นคุณต้องพูดคุยถึงปัญหาและวิธีการแก้ไขปัญหากับทางธนาคารและผู้ให้คำปรึกษาด้านการเงินที่มีชื่อเสียงและมีความเข้าใจเกี่ยวกับประเทศที่คุณกำลังจะย้ายไปอยู่ พวกเขาจะเป็นแหล่งความช่วยเหลือที่มีค่าหากคุณต้องการข้อมูล ความช่วยเหลือ และเครือข่าย เล่าแผนการของคุณให้เขาฟังและเป็นไปได้ว่าพวกเขาจะทำทุกอย่างที่เขาสามารถทำได้เพื่อให้คุณได้ข้อมูลที่คุณต้องการ แม้ว่าความเป็นจริงแล้วเราจะต้องการสิ่งของแค่ไม่กี่อย่างในการมีชีวิตอยู่ แต่ถึงกระนั้นบ้านของเราก็มักเต็มไปด้วยข้าวของมากมายที่เราสะสมไว้มาหลายปี เราไม่ได้ใช้หรือไม่ได้ต้องการของหลายอย่างที่เรามี แทนที่จะขนของทุกอย่างไปกับคุณด้วยหรือเสียเงินเพื่อเก็บของเอาไว้ก่อน ให้ประเมินความจำเป็นในการเก็บรักษาข้าวของส่วนใหญ่ของคุณอย่างซื่อสัตย์ ถ้าเป็นไปได้ให้บริจาคหรือให้ของที่คุณไม่จำเป็นต้องใช้กับคนอื่น เพราะการเดินทางแบบมีสัมภาระน้อยชิ้นและไม่ต้องคอยกังวลเรื่องข้าวของที่เก็บไว้นั้นย่อมดีกว่าจะต้องมาแบกรับภาระเรื่องข้าวของ ใช้เว็บไซต์ประมูลและเว็บไซต์ประกาศขายสินค้าเพื่อกำจัดข้าวของของคุณ แม้ว่าคุณจะมีเวลาไม่มากนัก แต่นี่ก็เป็นวิธีที่ดีที่จะทำให้คุณได้ขายของแบบยกโหลหรือแม้กระทั่งยกห้องไปเลย ประกาศในเว็บไซต์ไปเลยว่าคุณจะย้ายไปอยู่ต่างประเทศและคุณต้องกำจัดของทั้งหมด คนชอบคว้าของลดราคาแบบจัดหนักอยู่แล้ว!  คุณต้องใจเด็ด นึกไว้เสมอว่าของทุกชิ้นคือค่าขนส่งที่เพิ่มขึ้น บางครั้งตู้ขนสินค้าก็อาจจะตกเรือ และความเสียหายก็อาจเกิดขึ้นกับข้าวของได้ในทุกขั้นตอนของการขนย้ายเนื่องจากมีอุปสรรคและอุบัติเหตุเล็กๆ น้อยๆ พึงระลึกถึงเรื่องนี้ไว้เวลาที่คุณขนของสะสมโบราณและข้าวของมีค่าอื่นๆ เพราะการหาสถานที่เก็บสำหรับเก็บมันไว้โดยเฉพาะหรือขายเอาเงินไปเลยอาจจะดีกว่า ให้ทำประกันไว้ให้เพียงพอเผื่อเกิดอุบัติเหตุระหว่างขนส่ง สำหรับบางคนมันอาจจะหมายถึงการให้เพื่อนหรือคนในครอบครัวไปดูแลต่อ แต่สำหรับบางคนมันอาจหมายถึงการย้ายไปด้วยกัน ถ้าคุณจะย้ายสัตว์เลี้ยงไปกับคุณด้วย คุณต้องคำนึงถึง  สัตว์ชนิดนี้ได้รับอนุญาตให้เลี้ยงในประเทศที่คุณจะย้ายไปอยู่ใหม่ไหม สัตว์เลี้ยงของคุณจะต้องถูกกักไว้ไหม นานแค่ไหนและค่าใช้จ่ายเท่าไหร่ สัตว์เลี้ยงของคุณจะเดินทางอย่างไร ศึกษาข้อมูลเกี่ยวกับความปลอดภัย ค่าใช้จ่าย และข้อกำหนดอื่นๆ เช่น หนังสือเดินทางสัตว์เลี้ยง สุขภาพของสัตว์เลี้ยงเป็นอย่างไร สัตว์เลี้ยงของคุณต้องฉีดวัคซีนอย่างครอบคลุมและสุขภาพแข็งแรงพร้อมออกเดินทาง นอกจากนี้ก็อาจจะมีข้อกำหนดอื่นๆ ในประเทศปลายทางของคุณด้วย เพราะฉะนั้นเช็กดูให้ดีก่อน    {"smallUrl":"https:\/\/www.wikihow.com\/images_en\/thumb\/2\/23\/161405-09b04.jpg\/v4-460px-161405-09b04.jpg","bigUrl":"https:\/\/www.wikihow.com\/images_en\/thumb\/2\/23\/161405-09b04.jpg\/v4-760px-161405-09b04.jpg","smallWidth":460,"smallHeight":345,"bigWidth":760,"bigHeight":570,"licensing":"<div class=\"mw-parser-output\"><\/div>"}  นึกถึงความอ่อนแอของสัตว์เลี้ยงเวลาตัดสินใจเรื่องนี้ด้วย เพราะการนำสัตว์เลี้ยงแก่หรือพิการไปกับคุณด้วยอาจสร้างความบอบช้ำทางจิตใจมากมายให้แก่สัตว์เลี้ยง บางประเทศอาจจะอนุญาตให้ใช้ใบอนุญาตขับขี่เดิมของคุณจากประเทศอื่นหรืออนุญาตให้ใช้ใบอนุญาตขับขี่นานาชาติได้ แต่บางประเทศก็กำหนดว่าคุณต้องมีใบอนุญาตขับขี่ท้องถิ่นหลังจากผ่านไปสักระยะตามเวลาที่กำหนด อย่าคิดว่าเดี๋ยวก็รู้เอง เพราะการไม่ได้รับอนุญาตให้ขับรถในประเทศใหม่อาจทำให้ชีวิตยากขึ้น ถ้าเป็นการเดินทางไปอเมริกา/ญี่ปุ่นกับส่วนอื่นของโลก คุณจำต้องใช้ปลั๊กไฟแปลงหรือเครื่องแปลงกระแสไฟ การใช้ไฟผิดวัตต์หรือความถี่จะทำให้เครื่องเสียหายได้ แม้กระทั่งการเดินทางระหว่างประเทศที่ใช้กระแสไฟเท่ากันก็ยังอาจจำเป็นต้องใช้ปลั๊กแปลงอยู่ดี การย้ายไปอยู่ในสถานที่ที่ไม่เหมือนบ้านของคุณเลยอาจทำให้คุณรู้สึกสับสนกับวัฒนธรรมที่ไม่คุ้นเคยและทำให้การย้ายไปอยู่ต่างประเทศยากขึ้นกว่าเดิม แต่ความสับสนนี้จะเริ่มหายไปเมื่อคุณเริ่มซึมซับวัฒนธรรมใหม่ไปแล้ว 2-3 เดือน ผู้คนแต่ละประเทศมีวิถีชีวิตที่ไม่เหมือนกัน ซึ่งเป็นเหตุผลว่าทำไมเราถึงเรียกมันว่า "ต่าง" ประเทศ และเราเองที่เป็นคนต่างด้าวในวิถีชีวิตของพวกเขา แต่นี่ก็เป็นโอกาสที่ยิ่งใหญ่ที่สุดและมหัศจรรย์ที่สุดที่คุณจะได้รับและได้พยายามทำความเข้าใจวัฒนธรรมที่แตกต่าง พอคุณลองคิดแบบคนที่มาจากประเทศอื่นได้แล้ว คุณจะไม่สามารถกลับไปไม่เข้าใจมันได้อีก เพราะพอคุณได้ประสบการณ์นี้แล้ว มันยากมากที่คุณจะกลับไปมองบอกโลกแบบ "แบ่งเขาแบ่งเรา" เหมือนเดิม ถ้าคุณไม่คุ้นเคยกับขนบธรรมเนียมของคนท้องถิ่น ให้ศึกษาข้อมูลก่อนล่วงหน้าและพยายามเรียนรู้วิถีชีวิตของพวกเขาให้ได้มากที่สุด การเข้าใจเพียงผิวเผินย่อมดีกว่าการไม่รู้อะไรเลย เพราะอย่างน้อยมันก็ทำให้คุณได้มีโอกาสทำความเข้าใจและมีส่วนร่วมกับพิธีและขนบธรรมเนียมทางวัฒนธรรมเมื่อคุณไปถึงประเทศใหม่ และยังช่วยให้คุณไม่เผลอไปดูถูกคนท้องถิ่นเข้าให้ด้วย     {"smallUrl":"https:\/\/www.wikihow.com\/images_en\/thumb\/1\/19\/161405-12b01.jpg\/v4-460px-161405-12b01.jpg","bigUrl":"https:\/\/www.wikihow.com\/images_en\/thumb\/1\/19\/161405-12b01.jpg\/v4-760px-161405-12b01.jpg","smallWidth":460,"smallHeight":345,"bigWidth":760,"bigHeight":570,"licensing":"<div class=\"mw-parser-output\"><\/div>"} กาแฟโปรดที่คุณชอบที่บ้านเกิดและสถานที่ที่คุณเคยไปอาจเด่นชัดขึ้นมาในหัวเมื่อมันขาดหายไปจากชีวิตของคุณ แม้ว่าคุณจะต้องยอมรับความรู้สึกของการสูญเสียที่เกิดขึ้น แต่ก็ขอให้คุณเปิดใจกับประสบการณ์ใหม่ๆ ที่คุณชื่นชอบแทน สิ่งที่คุณยังไม่ได้ค้นพบอาจนำไปสู่การค้นพบความชอบใหม่ๆ ที่คุณจะได้เริ่มทำความรู้จักและอาจจะชอบมันมากกว่าสิ่งที่คุณเคยชอบในบ้านเกิดของคุณก็ได้    มันเป็นเรื่องปกติที่คุณจะเศร้าหรือหดหู่เพราะการสูญเสียเหล่านี้ แต่มันจะเริ่มหายไปหลังจากที่คุณเริ่มคุ้นเคยกับประเทศใหม่แล้ว ถ้าคุณย้ายจากประเทศที่มีข้าวของให้เลือกสรรมากมายไปยังประเทศที่ข้าวของมีให้เลือกแค่ไม่กี่แบบ คุณจะพบว่าชีวิตของคุณท้าทายมากขึ้น เพราะคุณจะไม่มีข้าวนานาชานิดให้เลือกเต็มชั้นวางสินค้าทั้งสองฝั่งอีกแล้ว (ตอนนี้เหลือแค่ชั้นเล็กๆ ชั้นเดียว) หรือรถยนต์แบบต่างๆ ให้เลือกมากมาย (ตอนนี้เลือกได้แค่สีฟ้าหรือสีเทา) ตอนแรกๆ เรื่องนี้จะทำให้คุณหงุดหงิดเป็นอย่างมาก ซึ่งคุณมีแค่ 2 ทางเลือกคือ 1. ยอมรับและตระหนักว่าการมีทางเลือกไม่มากทำให้เราไม่ต้องเสียเวลาคิดเยอะและประหยัดทรัพยากรโลก หรือ 2. กลับไปที่ประเทศบ้านเกิดแล้วซื้อกลับมา (หรือให้ครอบครัวหรือเพื่อนๆ ที่เข้าใจส่งสิ่งของที่หาไม่ได้ในประเทศใหม่มาให้) แม้ว่าสำหรับหลายคนแล้วความรู้สึกของการไม่มีตัวเลือกจะไม่ได้หายไปตามกาลเวลา (คุณจะพบว่าตัวเองคิดถึงตอนที่คุณสามารถซื้อสินค้า ก ได้เป็นจำนวน X แบบอยู่บ่อยๆ) แต่เดี๋ยวคุณก็จะชินกับการมีตัวเลือกน้อยไปเอง! ช่วง 2-3 เดือนแรกมันจะเหมือนได้ไปทริปแสนตื่นเต้นและคุณก็จะหมดเวลาไปกับการค้นพบสิ่งต่างๆ แล้วก็ตื่นเต้นไปกับมัน แต่สุดท้ายคุณจะเริ่มนึกขึ้นได้ว่าคุณอยู่ที่นี่แล้วมันก็น่าตื่นเต้นไม่ถึงครึ่งหนึ่งของที่คุณคิดไว้เลย บางคนอาจจะรู้สึกถึงเรื่องนี้ได้เร็วกว่าคนอื่นๆ เพราะว่ามันอาจจะมีเรื่องของระบบราชการ ปัญหาการจัดการเรื่องในบ้าน และวิกฤตเล็กๆ ที่เขามาขัดขวางช่วงเวลาลงหลักปักฐาน   ก่อนอื่นให้ถามเรื่องช่างที่ดีก่อน เพราะสุดท้ายแล้วมันจะเริ่มมีโน่นนี่นั่นเสีย คุณจะต้องมีคนที่คุณไว้ใจได้ที่จะมาหาคุณแน่ๆ ถ้าเขารับปากว่าจะมาและคิดราคายุติธรรม ถ้าคุณยังไม่ได้ทำความรู้จักกับช่างแบบนี้โดยการถามคนอื่นๆ ก่อน คุณก็มีโอกาสที่จะถูกเอาเปรียบและจ่ายเงินเกินราคา ซึ่งมันอาจกลายเป็นฝันร้ายได้ เพราะฉะนั้นในเมื่อคุณมีอิสรภาพที่จะวางแผนแทนที่จะต้องรอให้เรื่องมันเกิดขึ้นก่อน ก็จงวางแผนไว้ตั้งแต่เนิ่นๆ ใจเย็นๆ เวลาที่ต้องรับมือกับขั้นตอนของทางราชการ ประเทศส่วนใหญ่มีแบบฟอร์ม ต้องต่อคิว และมักจะมีเหตุผลบ้าๆ บ้าๆ ที่ต้องกรอกนั่นกรอกนี่และรอ ซึ่งหน้าที่ของคุณไม่ใช่การถามว่าทำไมต้องทำแบบนี้ แต่คือการเรียนรู้จากคนท้องถิ่นและเว็บไซต์ออนไลน์ว่าจะจัดการกับปัญหาเหล่านี้ให้ดีที่สุดได้อย่างไร เพรามันจะต้องมีวิธีเสมอ เพียงแต่คุณต้องเรียนรู้วิธีที่ถูกต้องเท่านั้นเอง ถ้าคุณไม่ถาม คุณก็จะไม่มีวันรู้เลย ความรู้สึกสับสนต่อวัฒนธรรมที่ไม่คุ้นเคยอีกรูปแบบหนึ่งก็คือการเรียนรู้ว่าคุณทำอะไรไม่ได้ แม้ว่าคุณจะทำสิ่งนั้นได้ในประเทศเดิมของคุณก็ตาม คุณไม่ได้อยู่ในจุดที่จะมาตั้งคำถามได้ และจงยอมรับว่าทุกสิ่งทุกอย่างมันเป็นเช่นนั้นเอง ไม่ว่าสังคมที่คุณจะไปอยู่จะอิสระมากกว่าหรือน้อยกว่าประเทศที่คุณคุ้นเคยก็ตาม แต่คุณต้องทำในสิ่งที่ถูกต้องเพื่อให้เข้ากับประเทศนั้นให้ได้ ถ้าคุณอยากจะสร้างความวุ่นวายหรือทำให้คนอื่นคล้อยตามความเชื่อของคุณ ก็แสดงว่าการย้ายไปอยู่ต่างประเทศไม่ใช่ทางเลือกที่ถูกต้องแล้ว เพราะฉะนั้นอยู่บ้านเถอะ! การย้ายไปอยู่ต่างประเทศคือจุดที่สูงที่สุดของระดับความเครียด บางวันมันก็สนุกดี แต่บางวันก็เป็นประสบการณ์ที่แย่ที่สุดที่เคยเจอ ส่วนวันอื่นๆ มันก็อาจจะเหมือนอยู่บ้านเพราะว่ามันกลายเป็นบ้านของคุณไปแล้ว   คุณต้องใส่ใจอารมณ์ขึ้นๆ ลงๆ ของตัวเองให้ดี ถ้าคุณมีความกังวล ความกลัวที่ไม่น้อยลงเลย อาการซึมเศร้า และอื่นๆ คุณต้องขอความช่วยเหลือจากนักบำบัดด้านสุขภาพจิต อย่าเก็บความทุกข์ไว้เงียบๆ คนเดียว เพราะความแปลกใหม่ของทุกสิ่งทุกอย่างและทุกคนที่อยู่รอบตัวคุณมีแต่จะสะสม และสุดท้ายก็จะกลายเป็นว่าคุณรู้สึกโดดเดี่ยวและหวาดกลัวไปหมด     {"smallUrl":"https:\/\/www.wikihow.com\/images_en\/thumb\/6\/65\/161405-16b01.jpg\/v4-460px-161405-16b01.jpg","bigUrl":"https:\/\/www.wikihow.com\/images_en\/thumb\/6\/65\/161405-16b01.jpg\/v4-760px-161405-16b01.jpg","smallWidth":460,"smallHeight":345,"bigWidth":760,"bigHeight":570,"licensing":"<div class=\"mw-parser-output\"><\/div>"}  คุณต้องสร้างเครือข่ายเพื่อนสนิท เล่าความรู้สึกให้ครอบครัวและเพื่อนๆ ฟังอย่างเปิดใจ และรับฟังความวิตกกังวลของลูกๆ อย่างตั้งใจ (ถ้ามี)     {"smallUrl":"https:\/\/www.wikihow.com\/images_en\/thumb\/2\/26\/161405-16b02.jpg\/v4-460px-161405-16b02.jpg","bigUrl":"https:\/\/www.wikihow.com\/images_en\/thumb\/2\/26\/161405-16b02.jpg\/v4-760px-161405-16b02.jpg","smallWidth":460,"smallHeight":345,"bigWidth":760,"bigHeight":570,"licensing":"<div class=\"mw-parser-output\"><\/div>"}  การบำบัดอาการทางจิตสามารถทำได้ผ่านอินเทอร์เน็ตหากคุณอยากได้คนที่มาจากประเทศเดิมของคุณมากกว่า ความสวยงามของอินเทอร์เน็ตคือการที่คุณยังสามารถใกล้ชิดกับประเทศเดิมของคุณได้ในยามจำเป็น    {"smallUrl":"https:\/\/www.wikihow.com\/images_en\/thumb\/2\/24\/161405-16b03.jpg\/v4-460px-161405-16b03.jpg","bigUrl":"https:\/\/www.wikihow.com\/images_en\/thumb\/2\/24\/161405-16b03.jpg\/v4-760px-161405-16b03.jpg","smallWidth":460,"smallHeight":345,"bigWidth":760,"bigHeight":570,"licensing":"<div class=\"mw-parser-output\"><\/div>"}  ใช้โซเชียลเน็ตเวิร์กอย่าง Facebook Twitter Google+ และ gmail เพื่อติดต่อกับเพื่อนๆ และครอบครัวที่อยู่ข้างหลัง ใช้ Skype คุยกันแบบเห็นหน้า มันแทบจะเหมือนว่าคุณอยู่ตรงนั้นด้วยเลย วิธีนี้จะทำให้คุณกังวลน้อยลง ทำให้คุณได้รับรู้ความรู้สึกของตัวเองและได้แรงสนับสนุนจากคนที่คุณรู้จักดี     {"smallUrl":"https:\/\/www.wikihow.com\/images_en\/thumb\/4\/4b\/161405-16b04.jpg\/v4-460px-161405-16b04.jpg","bigUrl":"https:\/\/www.wikihow.com\/images_en\/thumb\/4\/4b\/161405-16b04.jpg\/v4-760px-161405-16b04.jpg","smallWidth":460,"smallHeight":345,"bigWidth":760,"bigHeight":570,"licensing":"<div class=\"mw-parser-output\"><\/div>"}  ชวนเพื่อนสนิทมาที่ประเทศใหม่ในช่วงวันหยุดสั้นๆ เป็นครั้งคราว     {"smallUrl":"https:\/\/www.wikihow.com\/images_en\/thumb\/f\/f8\/161405-16b05.jpg\/v4-460px-161405-16b05.jpg","bigUrl":"https:\/\/www.wikihow.com\/images_en\/thumb\/f\/f8\/161405-16b05.jpg\/v4-760px-161405-16b05.jpg","smallWidth":460,"smallHeight":345,"bigWidth":760,"bigHeight":570,"licensing":"<div class=\"mw-parser-output\"><\/div>"} อีกเรื่องหนึ่งที่เกี่ยวข้องกับความรู้สึกสับสนต่อวัฒนธรรมที่ไม่คุ้นเคยก็คือการย้ายไปอยู่ประเทศใหม่ที่ไม่ปลอดภัยเท่าประเทศเดิมของคุณ ถามคนท้องถิ่นว่าควรเลี่ยงตรงไหนและในพื้นที่นั้นมีปัญหาอะไร  ใส่เสื้อผ้าให้ถูกกาละเทศะเมื่อย้ายไปอยู่ประเทศใหม่และพยายามทำตัวกลมกลืน บางครั้งความไม่ปลอดภัยก็อาจเกิดขึ้นเพราะคนร้ายคิดว่าเป็นนักท่องเที่ยงหรือสวมเสื้อผ้าไม่ถูกกาละเทศะ โทรศัพท์ไปยังสถานีตำรวจท้องถิ่นเพื่อถามเรื่องความปลอดภัย และคุณอาจจะถามถึงระดับการก่ออาชญากรรมในละแวกที่คุณกำลังหาซื้อหรือเช่าบ้านด้วยก็ได้
ระบุว่าคุณสนใจอยากย้ายไปอยู่ประเทศไหน. ไปเที่ยวประเทศนั้นเพื่อให้คุณได้สัมผัสมันก่อนที่คุณจะเรียกมันว่าบ้าน. เรียนรู้ทุกสิ่งเกี่ยวกับประเทศนั้นให้ได้มากที่สุด. ศึกษากฎหมายและระเบียบปฏิบัติเรื่องการเข้าเมืองของประเทศนั้นๆ. คำนึงถึงกำแพงภาษา. ถ้าคุณมีลูก การย้ายไปอยู่ต่างประเทศจะเป็นเรื่องท้าทายมากกว่าปกติ. หนังสือเดินทางต้องมีอายุเหลือมากพอและมีวีซ่าที่อนุญาตให้คุณย้ายไปอยู่ประเทศนั้นได้. วางแผน. เตรียมเวลาให้มากพอ. หาที่อยู่อาศัยในประเทศใหม่ให้เร็วที่สุด. เปิดบัญชีธนาคารที่เหมาะกับคุณ. ดูว่ามีคนรู้จักที่ย้ายไปอยู่ในประเทศนั้นก่อนหน้าแล้วไหม. ประเมินทรัพย์สินอย่างซื่อสัตย์และกำจัดออกไป. ขายข้าวของออกไป. ดูทางเลือกในการจัดการกับสัตว์เลี้ยง. หาข้อมูลเกี่ยวกับใบอนุญาตขับขี่ในประเทศใหม่. รู้ว่าคุณต้องทำอย่างไรกับเครื่องใช้ไฟฟ้า. เตรียมพร้อมสำหรับการเปลี่ยนแปลงครั้งใหญ่. รู้ว่าการสูญเสียความสบายเล็กๆ น้อยๆ อาจเป็นเรื่องใหญ่กว่าที่คุณคิดไว้. พร้อมรับกับความตื่นเต้นที่จะหายไปในเวลาไม่กี่เดือน. เตรียมพร้อมรับข้อจำกัดของกิจวัตรประจำวันปกติและวิธีการทำสิ่งต่างๆ. ขอความช่วยเหลือ. ปลอดภัยไว้ก่อน.
https://www.wikihow.com/Move-to-a-Foreign-Country https://www.wikihow.com/Move-to-a-Foreign-Country https://www.wikihow.com/Move-to-a-Foreign-Country
If you're just Considering a Move Practicalities of the Move Dealing with Culture Shock